Piedrabuena

Piedrabuena (Bona Ŝtono) estas municipo de Hispanio, en la provinco de Ciudad Real, regiono de Kastilio-Manĉo.

 Loĝantoj 
La loĝantoj nomiĝas piedrabueneros. La censita populacio en 2010 estis de 4.809 loĝantoj kaj la denseco estas de 8,51 loĝ/km².

 Situo 
Piedrabuena estas situa en la suda parto de Kastilio-Manĉo en la naturaj komarkoj aŭ distriktoj Montoj kaj Kamparo de Kalatrava en la nordokcidenta parto de la provinco de Ciudad Real, je altitudo de 628 m (fakte 540 m ĉe la plej malalta punkto de la municipo kaj inter 800 kaj 950 ĉe la montoj); je 23 km el Ciudad Real, provinca ĉefurbo. La areo de ties teritorio estas de 565.36 km². La geografiaj koordinatoj estas 39°01′57″ N 4°10′23″ Ok.

 Geografio 
Estas malnovaj vulkanoj, malaltaj montetoj kaj valoj kie agrikulturo enradikiĝis. Trapasas la teritorion la rivero Bullaque kaj ties alfluantoj.

 Ekonomio 
Agrikulturo kaj brutobredado.

 Historio 
La unua historia mencio pri la ekzisto de Piedrabuena datas de 1187 nome Buleo de la Papo Gregorio la 8-a kaj ĝis tiam estis tero de pasejo por diversaj civilizacioj: dum epoko de visigotoj (5a al 8a jarcentoj) okazis senloĝigo en ĉiuj la komarkoj de la provinco. La epoko de islamanoj estis de okupo de la teritorio fare de berberaj komunumoj. Post la batalo de las Navas de Tolosa Piedrabuena formis parton de la Ordeno de Kalatrava dum la kristana konkero, kiam okazis konfliktoj inter tiu kaj la Arkiepiskopoj de Toledo ĉar tiu municipo kastilia estis lima inter ambaŭ.

eta|dekstra|150px|Blazono de Piedrabuena uzata de la urbodomo kun turo anstataŭ kastelo
En la 16a jarcento oni privatigis lokojn kia tiu kiu estis de la unua senjoro nome Don Alonso de Mesa. Dum la 19a jarcento nova privatigo de komunumaj aŭ ekleziaj terenoj donis grandajn posedaĵojn al bienuloj, kaj de tiam tiu municipo estas de grandaj bienoj (latifundismo). Post la Hispana Enlanda Milito en tiu teritorio agadis la gerilanoj kontraŭ la reĝimo de Francisco Franco.

Dum la 20a jarcento la municipo kreskis demografie, sed malpliiĝis en la 1970-aj jaroj kaj poste eltenis ĝis aktualo.

Ĉirkaŭ la 1980-aj jaroj la municipo ŝanĝis sian nomon per forgio de "de Calatrava" por iĝi simple Piedrabuena.

 Vidindaĵoj 
 Du kasteloj (unu el ili kun diglago) kaj kelkaj religiaj preĝejoj.
 Civilaj konstruaĵo kaj urba reto de antikvaj stratetoj.
 Tiu konata kiel "romia ponto".
 Naturaj areoj de la rivero Bullaque [bujAke], de la montaro kaj de la vulkanoj.

 Demografio 
La demografia evoluo de Piedrabuena dum la 20a kaj 21a jarcentoj estas tre simila al tiu de la plej parto de municipoj de la provinco de Ciudad Real kaj de Kastilio-Manĉo. Dum la 20a jarcento la municipo kreskis demografie, sed malpliiĝis en la 1970-aj jaroj, ĉefe je ties fino pro elmigrado al urboj aŭ industriaj areoj (oni perdis 20 %) kaj poste eltenis ĝis aktualo, sed neniam rekuperiĝis la nombroj de la 1930-aj jaroj.

 Bibliografio 
 ALÍA MIRANDA, Francisco (Coord.)(2003) "Entre la Cruz y Miraflores. Piedrabuena, espacio histórico y natural". Ayuntamiento de Piedrabuena, 421 pp. ISBN 84-923283-3-9.

 ALÍA MIRANDA Francisco y SÁNCHEZ FERNÁNDEZ, María del Pilar (Coords.)(2006) "Piedrabuena y su entorno. Arte, antropología, historia y espacios naturales". Ayuntamiento de Piedrabuena. 761 pp.ISBN 84-923283-9-8.

 CARO, Francisco (Coord.)(2001) "Piedrabuena, cien años de toros 1901-2001". Amigos de Piedrabuena-Ayuntamiento de Piedrabuena. Dep.Legal:CR-357/2001. 267 pp.

 FREIRE MARTÍN, José (1995) " Piedrabuena: Mayos y Cruces". Diputación Provincial de Ciudad Real. 304 pp. Dep. legal: CR-343-1996.

 GARCÍA BRESÓ, Javier (2008) "La lógica de la Cruz de Mayo: simbolismo y representación en la provincia de Ciudad Real". En Revista Demófilo pp 117-142, Sevilla.

 JIMÉNEZ BALLESTA, Juan y DEL HIERRO PALOMO, Nicolás (1998)"Historia de Piedrabuena. Condicionamientos geográficos, población y misceláneas". 381 pp. ISBN 84-923283-1-2.

 ZAMORA SORIA, Francisco (Coord.)(1999) "Piedrabuena, recuerdos en papel". Ayuntamiento de Piedrabuena. 280 pp. ISBN 84-923283-2-0.

 Eksteraj ligiloj 

 piedrabuena.es, Municipo de Piedrabuena 

 Notoj 

 Vidu ankaŭ 
 Municipoj de la provinco de Ciudad Real

Kategorio:Municipoj de Ciudad Real